
INTRODUCERE
În prezent, Europa se confruntă cu numeroase probleme ridicate de evoluţia agriculturii, cu toate componentele şi subansamblurile acesteia, cu probleme legate de necesitatea asigurării unei dezvoltări regionale armonioase, a surmontării dificultăţilor întâmpinate în eforturile de realizare a echilibrului între dezvoltarea economică şi protecţia mediului, de elaborarea unor politici rurale care să depăşească cadrul politicii agricole şi care să cuprindă toate problemele zonelor rurale. Prin urmare, în actuala etapă, agricultura nu se poate limita numai la asigurarea alimentaţiei unei populaţii din ce în ce mai numeroase şi urbanizate, ci trebuie să contribuie la întreţinerea unui mediu rural, care reprezintă un suport indispensabil pentru turismul rural, pentru agroturism, în condiţiile în care nu există “rural” fără agricultură şi nici turism durabil într-un mediu degradat.

Turismul rural este un fenomen nou şi vechi în acelaşi timp. Interesul pentru refacerea în mediul rural a început să crească încă din secolul al XIX-lea, ca un răspuns la stresul generat de urbanismul şi industrializarea tot mai mari. Conform unei tradiţii mai largi, “turismul include o serie de activităţi, servicii, amenajări oferite de fermieri, ţărani şi locuitori din mediul rural, pentru a atrage turişti în zonele respective, fapt ce generează venituri suplimentare pentru afacerile lor”.

Acceptând acest concept mai larg, turismul rural cuprinde nu doar turismul la ferme sau agroturismul, ci şi un interes special pentru vacanţele în natură, excursii în zonele rurale, precum şi turismul rezidenţial, în care serviciile includ – pe lângă cazare, evenimente sociale, festivităţi, recreere în aer liber – şi producerea şi vânzarea de produse manufacturate şi a produselor agricole.

Deşi acţionează în spaţiul rural, agroturismul şi turismul rural sunt două concepte care, pentru unii autori, reprezintă acelaşi lucru, iar pentru alţii sunt două noţiuni diferite.

Practica arată că aceste categorii se identifică până la un anumit nivel, au un numitor comun, care scoate în evidenţă elementele de identitate, de incluziune, cât şi elementele diferite, care le conduc la departajare, la diferenţiere.

Agroturismul este o formă a turismului rural, în care se practică cazarea şi servirea mesei numai în pensiunile agroturistice şi fermele agroturistice, beneficiind de un mediu nepoluat şi pitoresc, de atracţiile naturale şi de valorile cultural-istorice, de tradiţiile şi obiceiurile prezente în mediul rural. Agroturismul este considerat un concept mai restrâns, care face referire la diferitele forme de turism legate de activităţile agricole şi/sau de amenajările agricole. Această formă particulară a turismului rural este organizată de fermieri, de obicei ca o activitate secundară, agricultura rămânând principala ocupaţie şi sursă de venit. Uneori se face distincţie şi între agroturism şi turismul la fermă, care se referă la folosirea fostelor gospodării ţărăneşti ca structuri de primire, ce pot fi închiriate turiştilor sau amenajate ca şi cluburi de sănătate.

În concluzie, sfera de turism rural include activităţile de agroturism sau de turism la fermă. În literatura de specialitate, română şi din străinătate, prin utilizarea noţiunii de agroturism, se exprimă mai bine sfera de cuprindere, adică o activitate economică complementară agriculturii într-o localitate rurală.

Prin aceasta, agroturismul este un mijloc de valorificare integrală a mediului rural cu potenţialul său agricol, turistic, uman şi tehnico-economic. Agroturismul prezintă unele trăsături ce-l diferenţiază de turismul tradiţional, standard:

· consumul turistic se petrece în mediul rural, unde esenţiale sunt: calitatea pensiunii şi serviciilor de primire la fermieri, cunoaşterea mediului natural, uman şi cultural, precum şi originalitatea produselor turistice;

· oferta turistică este autentică, diferenţiată, multiplă în diversitatea sa, organizată şi condusă de fermieri, deci de oamenii satului;

· este o activitate economică complementară exploataţiei agricole şi nu o alternativă sau o substituţie a acesteia;

· oferă populaţiei cu venituri reduse posibilitatea de odihnă şi reconfortare, de petrecere a timpului liber din vacanţe sau weekend-uri în peisajul pitoresc al mediului rural, cu valori cultural-educative şi cu o ospitalitate specifică;

· nu necesită investiţii foarte mari pentru amenajări de infrastructură şi supra-structură turistică sau pentru alte dotări de profil;

· se evită marile aglomerări turistice de pe litoral sau din staţiunile balneare sau montane;

· este un turism în care specific este faptul că oferta este diversificată şi de mare diseminare în spaţiu. Astfel, aparent, nu aduce prejudicii prea mari mediului natural şi celui construit, dar trebuie să se ţină seama de un anumit “prag ecologic” şi “prag fizic”. Pentru ca această trăsătură să se înscrie complet în conceptul de ecoturism, trebuie avută în vedere “capacitatea de primire” a satului şi a arealului limitrof, mai ales în condiţiile unui sejur în lunile de vară (dotări, amenajări, servicii conexe, raportul cu populaţia autohtonă);

· nu este compatibil cu turismul de masă. Agroturismul trebuie să devină o componentă a ecoturismului şi, ca atare, principiile care stau la baza dezvoltării durabile a turismului, sunt aplicabile şi acestui caz. Aceste principii pot fi delimitate astfel: reducerea supraconsumului şi a risipei de resurse turistice; menţinerea diversităţii naturale, culturale şi sociale a spaţiului rural; integrarea agroturismului în planificarea şi strategia de dezvoltare naţională, regională şi mai ales, locală (dezvoltarea ofertei, promovare şi organizare, precum şi dezvoltarea infrastructurii generale şi tehnico-edilitare); de aici concluzia că prin marketingul agroturistic se influenţează integrarea activităţilor agroturistice în dezvoltarea spaţiului rural; sprijinirea economiilor locale în dezvoltarea socio-economică a comunităţii, dar şi în protejarea naturii şi a valorilor; implicarea comunităţilor locale în sectorul turistic, prin sprijinirea grupurilor de iniţiativă, pentru dezvoltarea şi promovarea ofertei turistice locale, pentru protejarea mediului înconjurător şi a bunurilor culturale, de aici şi rolul organizaţiilor locale, al prestatorilor de servicii turistice.

Agroturismul este o componentă a turismului rural, cu implicaţii în valorificarea resurselor locale şi în ridicarea nivelului de viaţă al locuitorilor, în dezvoltarea socio-economică a localităţii rurale şi a comunităţii, în protejarea şi conservarea mediului natural şi construit, în contextul unei activităţi economice pe principii ecologice. Agroturismul, practicându-se cu precădere în zonele cu vocaţie agricolă diversificată, în cele relativ izolate şi izolate, care impun asigurarea celor necesare traiului prin forţe proprii sau acolo unde este o specializare adâncă, creează poziţii de monopol privind producţia anumitor produse alimentare apreciate şi solicitate (regiunile pomiviticole, satele păstoreşti, delta sau alte zone piscicole). Cultura este inclusă în mod indirect în mix-ul produsului agroturistic, datorită posibilităţilor de cunoaştere pe care acesta le oferă (cunoştinţele generale de geografie, istorie, folclor, tradiţiile şi obiceiurile cu care turiştii vor veni în contact, schimbul de informaţii privind preparatele şi produsele indigene, meşteşugurile şi instalaţiile pe care vor putea să le admire “la sursă”), agroturismul se poate constitui astfel şi într-un act de cultură.
În pofida faptului că dezvoltarea rurală se află în permanenta atenţie a autorităţilor în domeniu, singurul stat membru al Uniunii Euoropene care a pus în practică o legislaţie specifică referitoare la agroturism este Italia. În celelalte state membre, diferitele aspecte referitoare la acest domeniu se regăsesc în codurile de legi sau în legile referitoare la agricultură, turism, urbanism; prevederile referitoare la facilităţile fiscale acordate domeniului pot fi extrase din codurile generale sau din legislaţia referitoare la impozite şi taxe. 
AUSTRIA
Domeniul agroturismului în  Austria este dominat de o singură asociaţie - „Urlaub am Bauernhof“ – organizată la nivel central şi cu filiale la nivelul landurilor
. 
„Urlaub am Bauernhof” este o activitate legală, care îmbină activităţile de restaurant cu cele de cazare (limitate la 10 paturi), vânzare a băuturilor non-alcoolice şi a băuturilor alcoolice realizate în cadrul exploatării respective. Această activitate trebuie să rămână o activitate „anexă” şi nu  poate fi privită ca activitate industrială. În situaţia în care se depăşeşte numărul de 10 paturi, activitatea se integrează în altă categorie, respectiv „activitatea hotelieră profesionistă”.  Este permisă, de asemenea, doar activitatea de cazare hotelieră (fără mic dejun sau cină), caz în care se integrează în categoria „casă de vacanţă”. Statisticile oficiale nu disting între casele de vacanţă de la ferme şi celelalte case de vacanţă. 

Activitatea de susţinere a agroturismului a cuprins, până în anul 2006, distribuirea de ajutoare asociaţiilor agricole şi asociaţiei naţionale „Urlaub am Bauernhof”, ajutoare care acopereau un procent situat între 40 şi 75% din cheltuieli. După anul 1995 a fost posibilă obţinerea unei acoperiri a 30% din costuri pentru diferite construcţii de pe teritoriul exploatării agricole. Ceea ce, însă, a constituit motorul dezvoltării agroturismului a fost voinţa politică. Măsurile pentru susţinerea agroturismului se bazează pe o directivă specială, denumită „Programul pentru dezvoltarea spaţiului rural”, ale cărui scopuri sunt ameliorarea şi profesionalizarea agroturismului, dezvoltarea calităţii produselor şi participarea la organismele şi activităţile supraregionale. 
Măsurile pentru susţinerea agroturismului se referă cu precădere la investiţii în tehnică şi materiale de construcţii pentru clădirile destinate agroturismului şi investiţii pentru dezvoltarea activităţilor de pe exploatarea respectivă; investiţii pentru construcţii sau echipamente destinate activităţilor de cazare şi restaurant. 

Ministerul Economiei şi Muncii, cu responsabilitate în aria turismului, susţine asociaţia „Urlaub am Bauernhof”, prin intermediul următoarelor proiecte: conceptele de marketing şi organizaţionale, expoziţii itinerante realizate prin proiecte de colaborare, evaluarea şi noua orientare strategică a asociaţiei.
CEHIA

Turismul intră în sfera competenţelor Ministerului Dezvoltării Regionale, a regiunilor şi municipalităţilor. Sub coordonarea ministerului funcţionează agenţia naţională de turism, care, potrivit statutului său, se ocupă de toate aspectele care vizează turismul în Cehia.
 În anul 2012, TVA-ul de bază era de 20%, iar TVA-ul redus, de 14%, se aplica tuturor serviciilor de cazare, transportului public, accesului în instituţii de cultură, activităţilor de agrement etc.

FRANŢA
Conform definirii oficiale
, agroturismul este o subcatgorie a turismului rural, formă de turism care oferă diferite servicii incluse în cadrul exploatărilor agricole. Este o practică ca şi celelalte prestaţii îndreptate către turişti, în legătură cu exploatările agricole
.
Agroturismul este caracterizat de o dezvoltare consecventă şi de perspectivă în ansamblul lumii rurale şi agricole franceze ; se înscrie perfect în cadrul unei agriculturi multifuncţionale şi a  unei valorificări durabile a mediului rural, diversificării agricole. Diversificarea agricolă este un concept nou care răspunde unei aşteptări sociale şi suscită interesul crescut al puterii publice. Diversificarea agricolă este, în esenţă, constituită din ansamblul activităţilor lucrative altele decât cele agricole, relizate în legătură cu exploatările agricole.  În cadrul diversificării, filierele « clasice » (vânzare directă, turism la fermă, lucru la fermă) sunt diferite de filierele « noi » (activităţi lucrative de agrement, produse şi activităţi legate de bioenergie sau de mediu, artizanat). Diversificarea agricolă constituie, în egală măsură, un mijloc de a menţine populaţia agricolă pe un anumit teritoriu. Ea crează, de asemenea, valoare adăugată şi este generatoare de locuri de muncă. 

Potrivit opiniei unor specialişti ai domeniului
, diversificarea agricolă permite menţinerea exploatărilor agricole aflate în dificultate financiară dar, în acelaşi timp, limitează dependenţa agricultorilor de fluctuaţiile pieţei. 

Astăzi, diversificarea agrícolă a devenit o problemă naţională, în contextul incertitudinilor privitoare la Politica Agricolă Comună, la orizontul anului 2013, şi în strânsă legătură cu dezvoltarea durabilă.

Considerate multă vreme ca fiind marginale, activităţile ce constituie agroturismul sunt plasate acum într-un context din ce în ce mai favorabil dezvoltării lor. 
Agroturismul beneficiază de o importantă serie de măsuri de ordin social (veniturile luate în calcul pentru cotizaţiile sociale sunt considerate ca venituri profesionale agricole), fiscal (agricultorii pot opta, cu îndeplinirea unor condiţii clare, pentru un regim forfetar simplificat al impozitării, fie pentru un regim real care permite ataşarea veniturilor din turism la profiturile exploatării agricole), financiar (subvenţii şi preţuri speciale).
În prezent, există o multitudine de produse care asezonează oferta agroturistică a teritoriilor rurale, şi care, în general oferă cazare (pesiune sau camping), servicii de catering (mic dejun, dejun la fermă, gustare la fermă), sport şi recreere (drumeţii, vânătoare, pescuit, călărie, ciclism), descoperirea exploatării agricole sau a unor valori agricole de patrimoniu, ajutor la activităţile specifice fermei. 

Pentru exploatările agricole aceste activităţi pun în valoare şi prezervă patrimoniul, constituie ocazia pentru diversificarea activităţilor, concură la procurarea resurselor complementare şi deschiderea zonelor rurale către lumea exterioară prin fundamentarea interacţiunii cu cetăţenii propriei ţări şi cu cei străini.
Aceste activităţi pot fi practicate în egală măsură atât de agricultorii activi cât şi de agricultorii pensionari şi asociaţiile locale. În acelaşi timp includ o adevărată reţea de prestatori de servicii şi asociaţii, printre care Agricultură şi turism,  Acasă la ţără,  Agricultorii hangii etc. Ca urmare, produsele comercializate pe piaţa agroturismului sunt variate, de la ferma ca han, produsele fermei, ferma ecvestră, vânătoare la fermă, ferma pedagogică etc., şi se pot încadra în egală măsură în aria agricolă, ca şi în cea turistică. Legislaţia franceză, fără a fi specială pe acest domeniu, se referă mai cu seamă la activităţile turistice din cadrul ariei mari a agroturismului. Prevederile referitoare la agroturism se regăsesc în Codul general al impozitelor, Codul rural, Codul de urbanism, Legea  referitoare la dezvoltarea teritoriilor rurale.
Măsuri de ordin fiscal în agroturism

Toate facilităţile turistice, inclusiv cazare (cabane, pensiuni, camping), restaurante (ferme hotel, puncte de vânzare a produselor de la fermă), situate pe teritoriul unei exploatări agricole, aşa cum este definită aceasta în Codul Rural
, sunt considerate activităţi turistice şi se situează sub prevederile art. L. 722-1 din Codul Rural
. 
Activităţile turistice desfăşurate în cadrul exploatărilor agricole sunt încadrate la profituri din activităţi industriale şi comerciale sau la profituri din activităţi comerciale, ceea ce conferă agriculturii un statut pluriactiv. Se poate beneficia şi de o reglementare referitoare la profiturile din activităţi agricole, cu unele limite, pentru că aceste profituri rămân „complementare”. 
Din punctul de vedere al administraţiei fiscale, o exploatare agricolă este „pluriactivă”, ţinând cont de faptul că se exercită cel puţin o activitate care nu intră în aria de cuprindere a art. 63 din Codul general al impozitelor
, cu alte cuvinte alte activităţi decât producţia vegetală şi animală.
Exploatările implicate în agroturism devin din ce în ce mai mult comerciale din punct de vedere fiscal, pentru că generează venituri relevante pentru profiturile din activităţi industriale şi comerciale şi pot fi supuse regimului general al TVA.

În acelaşi timp, o reglementare permite includerea profiturilor exploatărilor în cadrul profiturilor din activităţi agricole pentru acele exploatări supuse regimului general al TVA, cât şi TVA-ului pentru produsele agricole, condiţia fiind ca respectiva activitate turistică să nu reprezinte mai mult de 30% din veniturile agricole şi mai mult de 50.000 Euro cifră de afaceri cu toate taxele incluse.
Agroturismul : regimul detaliat al fiecărui tip de prestaţie 

	Activităţi 
	Regim juridic
	Regim fiscal 
	TVA
	Taxa funciară pe  clădirile construite şi taxa  pe locuinţe 

	Vânzarea produselor fermei 
	Agricol
	Profituri din activităţi agricole
	5,50%  dacă este destinat alimentaţiei umane sau 7% (agricol)
	Scutire de taxă pe clădirile construite 

	Vânzarea produselor care nu sunt legate de exploatarea respectivă 
	Comercial, doar dacă nu este ataşat unei activităţi agricole 
	Profit din activităţi industriale şi comerciale
	5,50%  dacă este destinat alimentaţiei umane sau 7% (agricol)
	Taxă pe clădirile construite

	Activităţi ecvestre turistice pe respectiva exploatare


	Agricol  dacă întreţine şi pregăteşte la faţa locului ecvideele 
	Profit din activităţi agricole 
	7%

(agricol)
	Scutire de taxă pe clădirile  construite

	Activităţi ecvestre în afara exploatării agricole (plimbări, transport, spectacole)


	Comercial 
	Profit din activităţi agricole sau profit din activităţi industriale şi comerciale
	7% sau
19,60%

(agricol sau general)
	  

	Cazare cu prestaţii hoteliere (camere de hotel)


	- Agricol, dacă are ca bază exploatarea agricolă ;
- Comercial în alte situaţii 
	Profit din activităţi industriale şi comericiale

	7%

(general)
	Ambele taxe 

	Alte tipuri de cazare (cabane turistice rurale)


	- Agricol, dacă are ca bază exploatarea agricolă ;

- Civil în alte situaţii
	Profit din activităţi industriale şi comericiale
	Exonerare de TVA

(opţiune posiblă)
	Taxă pe locuinţă dacă este vorba de locuinţa personală, principală sau secundară 

	Pensiune la ferme, mic dejun, cină


	- Agricol, dacă este urmare a unei activităţi de producţie ;
- Pluriactivitate comercială  şi agricolă, dacă produsele principale sunt achiziţionate de  către terţi 
	Profit din activităţi industriale şi comericiale
	7%

(general)
	Taxă pe proprietăţi construite

	Pensiune sau demipensiune (cazare cu mic dejun)


	- Agricol, dacă are ca bază exploatarea agricolă şi dacă este urmare a unei activităţi de producţie  
- Pluriactivitate comercială  şi agricolă, dacă produsele principale sunt achiziţionate de  către terţi
	Profit din activităţi industriale şi comericiale
	¾  - 7%

¼  - 19,60%

(general)
	Taxă pe proprietăţi construite

	Campinguri clasificate  
	- Agricol, dacă are ca bază exploatarea agricolă ;

Comercial în alte situaţii  
	Profit din activităţi industriale şi comericiale
	7%

(general)
	Taxă pe clădirile construite  dacă proprietatea este construită  pe o suprafaţă de  teren necultivat egală cu cea aunui camping de 2 stele 

	Alte tipuri de camping 
	- Agricol, dacă are ca bază exploatarea agricolă ;

Comercial în alte situaţii  
	Profit din activităţi industriale şi comericiale
	19,60 %


	Taxă pe clădirile construite în cazul bungalowuri-lor


	Vizitarea exploatărilor agricole 
	Agricol
	Profit din activităţi industriale şi comericiale
	7% 
	Taxă pe clădirile construite  


Măsuri de ordin financiar în agroturism

Ajutor la începerea unei activităţi turistice :
· ajutor pentru instalarea tinerilor agricultori (este considerat agricultor cel care consacră mai mult de 50% din timpul de muncă şi 50% din venitul global activităţilor agricole şi forestiere, ca şi activităţilor turistice care sunt bazate pe producţia agrícolă sau forestieră sau au ca bază exploatarea agricolă), cu respectarea condiţiilor de vârstă şi studii;

· planuri de îmbunătăţirea a situaţiei materiale, în aceleaşi condiţii ca şi cele solicitate pentru ajutorarea tinerilor agricultori. Acest ajutor vizează ansamblul exploatării agricole şi poate fi completat prin preţuri speciale pentru activităţile de modernizare;

· indemnizaţii compensatorii pentru agricultorii cu handicap permanent sau celor “pluriactivi”, care exercită o profesiune agricolă principală sau realizează din activităţi agricole cel puţin 50% din veniturile personale;

· ajutor pentru şomerii din întreprinderi;

· reducerea impozitelor pentru investiţiile locative în cadrul reşedinţelor turistice din zonele de revitalizare rurală.
GERMANIA

Definiţia domeniul agroturistic în Germania rămâne problematică, neexistând un cadru legislativ specific. Fermierii care practică agroturismul trebuie să respecte normele de construcţie a locuinţelor – capitolul 35 (Baugesetzbuch)
, reglementările specifice mediului rural (Landes-Gaststättenbau-Verordnung) şi legea agrară. Activitatea unităţilor agroturistice (fermele), care pot găzdui peste 8 persoane, este reglementată prin intermediul legii alimentaţiei publice (Gaststättengesetz). În Germania, turismul rural se poate desfăşura şi în cadrul fermelor unde nu se mai practică nici un fel de activitate agricolă. În acest context nu se poate vorbi o linie clară de demarcaţie între sectorul agroturistic şi practicarea altor tipuri de turism rural, precum cel în regim hotelier.
    
ITALIA

În Italia, domeniul agroturismului beneficiază de propria structură juridică, administrativă şi fiscală, fiind clar definit prin intermediul Legii-cadru nr. 96/2006 şi reglementat prin norme juridice specifice elaborate la nivel local (vezi Anexa).

Prima lege consacrată agroturismului (Legea nr.730/1985) poate fi considerată un pionier al Agendei Europene 2000, conţinând o serie de principii adoptate ulterior de Uniunea Europeană, precum măsurile pentru dezvoltarea durabilă a zonelor rurale şi îmbunătăţirea nivelului de trai al fermierilor. Totodată, în cadrul Legii nr.730/1985 este stipulat faptul că agroturismul se poate desfăşura numai în cadrul fermelor, a căror principală activitate trebuie să o reprezintă activităţile agricole şi nu cele turistice, urmând ca proporţia dintre cele două activităţi să fie stabilită prin intermediul numărului de ore dedicate realizării fiecăreia dintre activităţi.

În cadrul Legii nr.96/2006 se evidenţiază caracterul obligatoriu al legăturii dintre activităţile agroturistice şi rolul fundamental al fermelor, cu un accent deosebit pe stimularea pluriactivităţii exploataţiilor agricole şi susţinerea principiului ospitalităţii. Astfel, în gastronomie, vechea legislaţie care stipula consumul preponderent de alimente produse în cadrul fermelor, a fost înlocuită cu noi reglementări legislative care permit consumul produselor de nişă în pensiunile agroturistice (alimente produse local, la scară mică, pe zone limitate, cu rolul de a promova tradiţiile gastronomice regionale italiene).

În Italia, finanţarea agroturismului este prevazută în cadrul legislaţiei regionale, competenţa în privinţa acordării de subvenţii pentru demararea sau îmbunătăţirea unei activităţi specifice agroturismului fiind atribuită instituţiilor administrative regionale şi făcând parte din cadrul politicilor de sprijinire a activităţilor agricole.

Cel mai răspândit instrument de finanţare este constituit de programele de dezvoltare rurală, care conţin măsuri specifice menite să îmbunătăţească întreprinderile agricole şi sistemul agroalimentar regional. Plafonul de finanţare pentru agroturism, prevăzut în Regulamentul 69/2001 al Comisiei Europene privind aplicarea art.87 şi 88 din Tratatul CE privind acordarea ajutoarelor de minimis este stabilit la 100.000 euro /destinatar pe o perioadă de 3 ani.

Conform legislaţiei în vigoare, finanţarea pentru începerea sau îmbunătăţirea activităţilor agroturistice se acordă în general pentru următoarele obiective:

· construirea şi adăugarea unor corpuri-anexă de clădiri fermei existente, fără a fi permisă construirea de la zero a pensiunilor agroturistice (în unele regiuni legislaţia stabileşte suprafaţa construibilă a acestor anexe); 
· achiziționarea de mobilier pentru camere de locuit și de luat masa;
· lucrări şi echipament specific zonelor de parcare sau aşezării rulotelor;
· achiziționarea de echipamente pentru bucătării;
· achiziționarea de echipamente pentru organizarea de activități de agrement, specifice agroturismului.
Deşi agroturismul, potrivit art.2135 din Codul Civil, este considerat activitate conexă celei agricole, din punct de vedere fiscal este legiferat ca activitate separată celei agricole (de cultivare, creştere animale şi silvicultură), fiind reglementat prin intermediul Legii nr. 413/1991
, care prevede un regim simplificat de calcul în privinta impozitului pe venit forfetar şi TVA datorat. Conform legislaţiei în vigoare, valoarea TVA pentru cazare, camping și catering în agroturism este de 10%, prestarea tuturor celorlalte servicii fiind acoperită de rata standard a TVA, de 21%. Totodată, pensiunile agroturistice care desfăşoară activităţi educaţionale de formare sunt scutite de plata TVA-ului, fiind incluse într-un registru federal/regional.

Conform art.230 bis din Codul Civil, fermierul şi membrii familiei acestuia pot desfăşura activităţi agroturistice, acestora putându-li-se adăuga şi alţi angajaţi cu contracte pe durată determinată, având statutul de lucrători agricoli. Fermierul care angajează lucrători agricoli beneficiază de plata unor contribuţii sociale mai mici pentru aceştia, cât şi de un impozit pe venit redus, aceste facilităţi fiscale fiind suspendate în momentul în care venitul provenit din activităţile non-agricole excede venitul provenit din agricultură
. 

Persoanele sau asociaţiile care doresc să desfăşoare activităţi legate de agroturism trebuie să îndeplinească următoarele cerinţe generale:

· să fie fermieri, în sensul desfăşurării preponderente a activităţilor de cultivare, creştere a animalelor sau silvicultură;

· să întreprindă activităţi agroturistice strâns legate de cele agricole, astfel încât să valorifice la maxim resursele agricole ale fermei; 
· să furnizeze unul sau mai multe servicii de ospitalitate la alegere dintre:
a)  organizarea unor spaţii de vizitare pe timpul zilei;

b) furnizarea de alimente şi băuturi fabricate cel puţin parţial din produsele proprii;
c)  pregătirea de zone de camping,
d)  organizarea de activități de agrement, sport, activități culturale și educaționale.
-  să obţină autorizaţia de funcţionare de la autorităţile regionale şi locale.

De asemenea, în cadrul unei unităţi de agroturism trebuie să fie respectate următoarele norme: înregistrarea oaspeților în conformitate cu standardele de siguranță publică; comunicarea sosirilor și plecărilor turistice în scopuri statistice; respectarea normelor sanitare în privinţa cazării şi furnizării de servcii alimentare; respectarea normelor igienico-sanitare şi desfăşurarea unor controale interne pentru activităţile care presupun manipularea alimentară; asigurarea pregătirii sanitare necesare a personalului care se ocupă cu manipularea de produse alimentare; achitarea taxelor şi impozitelor, taxei de eliminare a deșeurilor și licenței de televiziune, drepturilor de autor pentru evenimente muzicale, etc.

POLONIA 

În Polonia, agroturismul are o tradiţie respectabilă, datând încă din secolul XIX. Din anul 1990, agroturismul cunoaşte o revigorare importantă, fiind inclus în politicile strategice naţionale privind sprijinirea familiilor din mediul rural ca urmare a restrucurării economiei. În anul 2001 a fost creat conceptul „plămânii verzi ai Poloniei”, respectiv zona de Nord-Est a Poloniei, acolo unde agricultura biologică, agroturismul şi turismul rural au devenit priorităţi ale politicilor de susţinere. În ultimii ani au fost create numeroase asociaţii de agroturism (în prezent, în număr de 50), precum şi grupări de comunităţi. Din anul 2003, în Polonia funcţionează peste 10.000 de ferme agroturistice, numărul fiind în creştere. Statul polonez încurajează promovarea turismului rustic, sprijinind locuitorii care pun la dispoziţia turiştilor spaţii de cazare, prin acordarea de credite la banca agricolă sau prin case de economii. De asemenea, locuitorii satelor turistice sunt degrevaţi de unele impozite asupra veniturilor realizate din serviciile turistice.


Articolul 3 al Legii privind libertatea activităţilor economice
 stipulează că prevederile legii nu se aplică activităţilor de producţie agricolă legate de culturi arabile, creşterea animalelor, horticultură, legume, pescuit şi silvicultură, închiriere de camere, vânzare de mâncăruri de casă, precum şi furnizarea altor servicii pentru turişti pe perioada cazării lor. Cu toate acestea, se impune condiţia ca serviciile să fie furnizate numai de un fermier, adică persoana care desfăşoară activităţi agricole şi care nu are nevoie de înfiinţarea unei societăţi comerciale în acest scop. Adiţional, capacitatea de cazare nu trebuie să depăşească 5 camere. În aceste condiţii, fermierul nu trebuie decât să aducă la cunoştinţa primăriei/biroului comunal activitatea, pentru a fi înregistrat în registrul fermelor agroturistice şi să plătească asigurările sociale.

Legea privind impozitul pe venitul personal
 (modificată în martie 2013) prevede în art.21 pct.43 că fermierii cu reşedinţa în afara zonelor urbane, care închiriază camere (maximum 5)  turiştilor în scop de recreere si le ofera acestora  hrană din productia proprie sunt scutiţi de plata acestui impozit.

Agenţia pentru Restructurare şi Modernizare a Agriculturii (ARMA)
, înfiinţată în anul 1994, se ocupă cu implementarea instrumentelor de co-finanţare de la bugetul Uniunii Europene şi oferă sprijin financiar din fondurile naţionale. Agenţia cooperează cu Ministerul Agriculturii şi Dezvoltării Rurale şi funcţionează în subordinea Ministerului de Finanţe în privinţa gestionării fondurilor publice.

Agenția acordă sprijin din fonduri naționale sub forma subvențiilor la dobândă la creditele de investiții, acordate din fonduri ale băncilor cu care cooperează agenția. ARMA acordă sprijin financiar fermierilor și unităților de prelucrare a produselor agricole, sub formă de:

• subvenții la dobândă la creditele de investiții și creditele pentru dezastre naturale, furnizate de băncile care au încheiat acorduri specifice cu Agenția;

• garanții și titluri de rambursare a creditelor de investiții și împrumuturi în cazul catastrofelor naturale;

• rambursarea parțială a creditului de investiții.

Subvențiile sunt furnizate pe calea a 13 linii de credit. Până la 31.10.2010, Agenția a acordat sprijin în cadrul ajutorului de stat în valoare de 17,6 miliarde PLN.

PORTUGALIA

În Portugalia se acordă un ajutor material deosebit celor care doresc să practice turismul rural. Se acordă credite pe perioade lungi şi nerambursabile în procent variabil, 40-60%, cu condiţia de a desfăşura activitate turistică timp de minim 10 ani.
TVA-ul de bază este de 23%, iar de TVA redus, de 6%, beneficiază doar hotelurile.

SLOVENIA

Legea privind taxa pe valoarea adăugată
 prevede în art.41(2) că TVA pentru alimente şi servicii, inclusiv băuturi non-alcoolice, este de 8,5% (faţă de valoarea TVA de bază, de 20%). Anexa 1 a legii specifică, la pct.13, că serviciile de cazare în hoteluri sau alte incinte, oferirea de spaţii pentru camparea corturilor şi caravanelor, precum şi alte facilităţi legate de acestea sunt supuse unui TVA de 8,5%.

SPANIA
Sprijinul financiar din partea statului pentru dezvoltarea activităţii de cazare la cetăţenii constă în:

· subvenţii pentru reabilitarea patrimoniului cultural şi imobiliar din localităţile cu mai puţin de 2000 locuitori, din Catalonia şi Insulele Canare;

· subvenţii pentru investiţii (30%).
Prin regimul fiscal adoptat, activitatea de turism dezvoltată astfel, nu este supusă impozitării. 
ANEXĂ DOCUMENTARĂ
ITALIA
Domeniul agroturistic în Italia este reglementat prin intermediul

următoarei legislaţii naţionale şi regionale (disponibilă numai în limba italiană)
	Lege cadru privind agroturismul

	Legea nr 96/ 2006
	http://www.agriturist.it/agriturist.php?IdCategoria=3&IdSottomenu=81&IdSottoSottoMenu=683

	Legi regionale privind agroturismul

	Regiunea
	 Legea
	Link-ul

	Valle d’Aosta
	Legea nr. 27/2006
	http://www.agriturist.it/agriturist.php?IdCategoria=3&IdSottomenu=48&IdSottoSottoMenu=310

	Piemont
	Legea nr. 23/1995
	http://www.agriturist.it/agriturist.php?IdCategoria=3&IdSottomenu=48&IdSottoSottoMenu=311

	Liguria
	Legea nr. 21/2007
	http://www.agriturist.it/agriturist.php?IdCategoria=3&IdSottomenu=48&IdSottoSottoMenu=279

	Lombardia
	Legea nr.8/2007
	http://www.agriturist.it/agriturist.php?IdCategoria=3&IdSottomenu=48&IdSottoSottoMenu=282

	Trento
	Legea nr.10/2001
	http://www.agriturist.it/agriturist.php?IdCategoria=3&IdSottomenu=48&IdSottoSottoMenu=309

	Bolzano
	Legea nr.7/2008
	http://www.agriturist.it/agriturist.php?IdCategoria=3&IdSottomenu=48&IdSottoSottoMenu=273

	Veneto
	Legea nr.9/1997
	http://www.agriturist.it/agriturist.php?IdCategoria=3&IdSottomenu=48&IdSottoSottoMenu=315

	Friuli Venezia Giulia
	Legea nr.25/1996 
	http://www.agriturist.it/agriturist.php?IdCategoria=3&IdSottomenu=48&IdSottoSottoMenu=316

	Emilia Romagna
	Legea nr.4/2009
	http://www.agriturist.it/agriturist.php?IdCategoria=3&IdSottomenu=48&IdSottoSottoMenu=278

	Toscana
	Legea nr.30/2003
	http://www.agriturist.it/agriturist.php?IdCategoria=3&IdSottomenu=48&IdSottoSottoMenu=307

	Marche
	Legea nr.3/2011
	http://www.agriturist.it/agriturist.php?IdCategoria=3&IdSottomenu=48&IdSottoSottoMenu=283

	Umbria
	Legea nr.28/1997 
	http://www.agriturist.it/agriturist.php?IdCategoria=3&IdSottomenu=48&IdSottoSottoMenu=284

	Lazio
	Legea nr.14/2006
	http://www.agriturist.it/agriturist.php?IdCategoria=3&IdSottomenu=48&IdSottoSottoMenu=277

	Abruzzo
	Legea nr.32/2012
	http://www.agriturist.it/agriturist.php?IdCategoria=3&IdSottomenu=48&IdSottoSottoMenu=272

	Molise
	Legea nr. 9/2010 
	http://www.agriturist.it/agriturist.php?IdCategoria=3&IdSottomenu=48&IdSottoSottoMenu=308

	Campania
	Legea nr.15/2008
	http://www.agriturist.it/agriturist.php?IdCategoria=3&IdSottomenu=48&IdSottoSottoMenu=276

	Puglia
	Legea nr.34/1985
	http://www.agriturist.it/agriturist.php?IdCategoria=3&IdSottomenu=48&IdSottoSottoMenu=312

	Basilicata
	Legea nr.17/2005
	http://www.agriturist.it/agriturist.php?IdCategoria=3&IdSottomenu=48&IdSottoSottoMenu=317

	Calabria
	Legea nr. 14/2009
	http://www.agriturist.it/agriturist.php?IdCategoria=3&IdSottomenu=48&IdSottoSottoMenu=274

	Sicilia
	Legea nr.3/2010
	http://www.agriturist.it/agriturist.php?IdCategoria=3&IdSottomenu=48&IdSottoSottoMenu=314

	Sardinia
	Legea nr.18/1998
	http://www.agriturist.it/agriturist.php?IdCategoria=3&IdSottomenu=48&IdSottoSottoMenu=313


FRANŢA

Codul general al impozitelor, în vigoare la 1 ianuarie 2011 – http://www.legifrance.gouv.fr/affichCodeArticle.do?idArticle=LEGIARTI000023371497&cidTexte=LEGITEXT000006069577
Codul rural şi al pescuitului maritim, în vigoare la 1 iulie 2013 - http://www.legifrance.gouv.fr/affichCode.do;jsessionid=93710CF0C74EC774268028B1FC02FDA7.tpdjo13v_2?idSectionTA=LEGISCTA000006183040&cidTexte=LEGITEXT000006071367&dateTexte=20130716
Legea referitoare la dezvoltarea teritoriilor ruruale -  http://www.legifrance.gouv.fr/affichTexte.do?cidTexte=JORFTEXT000000257340&dateTexte=&categorieLien=id
GERMANIA
Legea cu privire la construcţii - http://www.gesetze-im-internet.de/bundesrecht/bbaug/gesamt.pdf
Legea alimentaţiei publice - http://dejure.org/gesetze/GastG

POLONIA
Legea privind impozitul pe venitul personal - http://www.skkgroup.pl/public/upload/275-20d7c.pdf
Legii privind libertatea activităţilor economice - http://ec.europa.eu/information_society/policy/psi/rules/ms/index_en.htm#poland
SLOVENIA
Legea privind taxa pe valoarea adăugată - http://www.durs.gov.si/fileadmin/durs.gov.si/pageuploads/Obrazci_ANG/ZDDV-1ang-may08.pdf

� � HYPERLINK "http://www.pleinchamp.com/fiscalite-juridique/actualites/les-couleurs-fiscales-du-tourisme-vert" ��http://www.pleinchamp.com/fiscalite-juridique/actualites/les-couleurs-fiscales-du-tourisme-vert� 

